CELEX: 62020TN0655
Language: el
Date: 2020-10-27 00:00:00
Title: Υπόθεση T-655/20: Προσφυγή της 27ης Οκτωβρίου 2020 — Symrise κατά ECHA

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/44
            
         
      Προσφυγή της 27ης Οκτωβρίου 2020 — Symrise κατά ECHA
      (Υπόθεση T-655/20)
      (2021/C 53/59)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Symrise AG (Holzminden, Γερμανία) (εκπρόσωποι: A, B, C, δικηγόροι)
      
         Καθού: Ευρωπαϊκός Οργανισμός Χημικών Προϊόντων
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει στο σύνολό της την απόφαση της 18ης Αυγούστου 2020 του συμβουλίου προσφυγών του Ευρωπαϊκού Οργανισμού Χημικών Προϊόντων στην υπόθεση A-010-2018·
               
            
                  —
               
               
                  να καταδικάσει τον καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο η προσφεύγουσα προβάλλει ότι ο καθού υπέπεσε σε πρόδηλο σφάλμα εκτιμήσεως και παρερμήνευσε τον κανονισμό REACH, καθόσον απαίτησε δοκιμές της ουσίας σε σπονδυλωτά ζώα, καθόσον δικαιολόγησε την αναγκαιότητα δοκιμών αναφερόμενος στην έκθεση των εργαζομένων, και καθόσον παρέλειψε να λάβει υπόψη την ασφάλεια της ουσίας όπως αυτή αξιολογήθηκε βάσει του κανονισμού περί καλλυντικών.
               
            
                  2.
               
               
                  Με τον δεύτερο λόγο η προσφεύγουσα προβάλλει ότι ο καθού υπέπεσε σε πρόδηλο σφάλμα εκτιμήσεως και παρέβη την υποχρέωση αιτιολογήσεως που υπέχει, καθόσον απαίτησε την προσκόμιση διευρυμένης μελέτης αναπαραγωγικής τοξικότητας σε μία γενεά (στο εξής: EOGRTS).
               
            
                  3.
               
               
                  Με τον τρίτο λόγο η προσφεύγουσα προβάλλει ότι ο καθού υπέπεσε σε πρόδηλο σφάλμα εκτιμήσεως των πληροφοριών που είχε στη διάθεσή του και παρέβη την υποχρέωση αιτιολογήσεως που υπέχει, καθόσον αποφάσισε ότι η EOGRTS θα έπρεπε να διενεργηθεί διά της στοματικής οδού.
               
            
                  4.
               
               
                  Με τον τέταρτο λόγο η προσφεύγουσα προβάλλει ότι ο καθού, καθόσον απαίτησε δοκιμές μακροπρόθεσμης τοξικότητας σε ψάρια (OECD TG 234) βάσει του τμήματος 9.1.6.1. του παραρτήματος IX του κανονισμού REACH, υπέπεσε σε πρόδηλο σφάλμα εκτιμήσεως και παρερμήνευσε τη στήλη 2 του τμήματος 9.1 του παραρτήματος IX, προσέβαλε το δικαίωμα ακροάσεως της προσφεύγουσας και παρέβη το άρθρο 15 του κανονισμού REACH.
               
            
                  5.
               
               
                  Με τον πέμπτο λόγο η προσφεύγουσα προβάλλει ότι ο καθού υπέπεσε σε πρόδηλο σφάλμα εκτιμήσεως καθόσον παρέλειψε να λάβει υπόψη όλες τις σχετικές πληροφορίες, παρέβη το άρθρο 15 του κανονισμού REACH, και υπέπεσε σε πρόδηλο σφάλμα εκτιμήσεως, καθόσον έταξε τις προθεσμίες που περιλαμβάνονται στην προσβαλλόμενη απόφαση.